Exoplaneta K2-18b
Descoperire fascinantă: au fost detectați pentru prima oară vapori de apă în atmosfera unei planete mai mari decât Pământul, ce prezintă temperaturi compatibile cu viața.
Cercetătorii de la University College din Londra au utilizat date obținute de către telescopul spațial Hubble al NASA/ESA pentru analiza luminii stelare filtrate de atmosfera exoplanetei K2-18b.
K2-18b are o masă de opt ori mai mare decât a Pământului, și este singura exoplanetă cunoscută care are atât apă cât și temperaturi care pot permite existența organismelor vii.
Această exoplanetă se află la 110 ani-lumină distanță de Pământ, și orbitează o stea pitică roșie.
Având în vedere activitatea intensă a acestei pitice roșii, K2-18b ar putea avea un mediu mai ostil decât cel pământean și ar putea fi expusă la radiații mai puternice.
Generația următoare de telescoape spațiale, inclusiv telescopul spațial James Webb al NASA/ESA/CSA, va putea observa atmosferele exoplanetelor mult mai precis.
Acest scurt film Hubblecast Light a fost tradus de Răzvan Neagoe.